Anker-Berskog gård

Anker-Berskog gård er en herregård på Åssiden i Drammen, den fredete hovedbygningen ble oppført i ca. 1810 av kjøpmann Søren Poulsson. Frem til ca. 1918 drev Erik Hansen(født. 1831 i Gjellebekk, død i 1935), bakeri og landhandel her. I tillegg til hovedbygningen er det oppført en sidebygning og et uthus. Sidebygningen ble opprinnelig reist rundt 1810, det ble deretter solgt til Drammens Museum i 1948 og flyttet til Kobbervikåsen i 1950–55. Da museet måtte flytte derfra ble huset igjen tatt ned og lagret på Gulskogen. Det ble deretter gjenreist på Anker-Berskaug i 1985, men på en tomt utenfor tunet. Sidebygget ble i 1988 innviet til boligformål. Uthuset omtales som en låve, fjøs og hønsehus på 1 etasje. Åssiden camping ligger på eiendommen like ved, og er utskilt fra Anker-Berskog etter fredningen i 1923.


== Historie ==
Gjennom tidene er Berskaug delt i en rekke mindre gårder som har fått klengenavn, slik at de lettere kan holdes fra hverandre. Anker-Bergskaug som også er kjent som «Poulsson-Bergskaug», «Store Berskaug» og «Hansegården». Anker-Bergskaug ble i 1751 delt i to og solgt til Paul Sørensen og Nils Holst. Sistnevnte, som var stamfar for familien Poulsson i Norge, reiste i 1758 et nytt våningshus på eiendommen, den ble i 1778 overtatt av hans sønn, Søren Poulsson, som i 1798 også overtok den andre delen av eiendommen som tilsammen utgjorde «Store Berskaug». Poulsson døde i 1824 og Oberst Peder Bernhard Anker overtok som eier fra 1833 til 1847. Gården ble deretter kjøpt av Hans Henrich Kjøsterud(1800–1867), som var en kjøpmann, trelanstforhandler og skibsreder, Hans beholdt kun den øvre delen av Anker-Berskaug da han i tillegg kjøpte Øren gård.Borgen, Per Otto (1997). Lier bygdeleksikon. no#: Forl. for by- og bygdehistorie. s. 110. ISBN 8291649030. 


== Gårdsnavn og eiere ==


=== Berskaug gård ===
800-1000


=== Nordre Berskaug ===
1617, Jacob Rosenkrantz.1624, var gården eid av arvingene til Jacob Rosenkrantz.1639, Christoffer Urne var eier av gården.1648, Hannibal Sehested.1651, bruket ble inndratt under kronen sammen med andre gods eid av Hannibal Sehested.1660, Marselius.1688, Baron Jens Juel ble eier av gården.1710, Fru etatsråd Tonsberg kjøpte eiendomen.1746, Nils Ingebretsen kjøpte gården på auksjonen ved Fru Tonsbergs dødsbo.1748, Nils Ingebretsen solgte halve gården til Jon Hansen Vines, som i 1751 utstedte skjøte for 300 daler til Paul Sørensen og Nils Holst.1751, ble gården delt i to og solgt til Paul Sørensen og Nils Holst. Sistnevnte, som var stamfar for familien Poulsson i Norge, reiste i 1758 et nytt våningshus på eiendommen.


=== Poulsson-Berskaug ===
1778, Søren Poulsson overtok gården etter sin far.


=== Store Berskaug ===
1798, fikk Poulsson skjøte på en liten part av "Myre", som tilsammen utgjorde «Store Berskaug». I 1799 forsikret Poulsson sine hus. På hans del av Berskog fantes en to etasjer høy laftet våning. Den inneholdt i første etasje et kjøkken med skorstein og 2 vinduer, samt et rom med et vindu og en enkel jernkakkelovn, i andre etasje var det en stor sal med 6 vinduer og et rom med 1 vindu, det var også en svalgang i begge etasjer, med to trappeoppganger med 2 vinduer og dobbelte dører til inngang fra gården, utvendig bekledd og malt, taket var dekket med teglsten. Taksten ble 700 daler. Videre fantes en laftet sidebygning i den sondre enden. Denne bygningen var innrettet til fjøs, stall og leilighet. Taksten ble 200 daler. Samtidig ble huset på den innkjøpte parten av Myre taksert. Det var en to-etasjes laftet bygning med en et lite tilbygg på vestre og nordre side. I første etasje var det høy- og kornlager, og på den vestre siden et innelukket portrom, på den nordre siden oppgang til andre etasje. Der var det sal med 3 vinduer og over portrommet et lite kjøkken med 2 vinduer og en liten kamin. Huset var bordkledd og malt og ble taksert for 200 daler. Samme året kjøpte Poulsson den fraskilte halvparten av dette bruket. I 1816 solgte han en part til svigersønnen Søren Bloch på Bloch-Berskog.1824, døde Poulsson, året etter i 1825 ble Myre-parten skilt ut som eget bruk og resten ble solgt ved dødsboauksjon.


=== Anker-Berskaug ===
1833, Oberst Peder Bernhard Anker var eier frem til han solgte i 1847.


==== Øvre ====
1847, Hans Henrich Kiøsterud. Han fikk skjøte for 1350 Skippund. Enkefru Kiøsterud, solgte i 1874 til Christoffer Johnsen.1874, Christoffer Johnsen(født. 1839 i Eiker) som var gift med Anette Olsen(født. 1840 i Moss). Sammen hadde de barna: Hans Jørgen, Christian Emil, Olaus, Carl Johan og Axel Wilhelm. Johnsen solgte i 1909 til Marius Johnsen.1909, Marius Johnsen(født. 1864) som var gift med Marie Ellingsen(født. 1871 i Bergen). Sammen hadde de barna: Marie, Arthur, Kristian, Lukania, Agnes, Karl, Stella og Myrtel. Marius Johnsen solgte i 1916 til Tøger Faaberg.1916, Tøger Faaberg(født. 1874 i Jostedal, døde 1939) som var gift med Brita Morken(født. 1879 i Hafslo). Sammen hadde de barna: Borghild, Ragnar, Ingvald, Anna, Karl, Gjertrud, Tordis og Lars. Han endret driften fra vanlig gårdsbruk til bær- og grønnsaksdyrking. Faaberg drev også som handelsreisende.1939, Ingvald Faaberg(født. 1905) og Karl Faaberg(født. 1910) overtok gården fra faren sin.


==== Nedre ====
1847, C. Høstad fra Drammen. Han fikk skjøte for 2500 spd. I 1869 sogte han tomt til dampsaga og overdro resten til Anders Pedersen Nøste(født. 1823 i Eiker).1869, Anders Pedersen Nøste(født. 1823 i Eiker), han var gift med Oline Olsdtr.(født. 1826 i Eiker) og sammen hadde de barna: Elisabeth, Grethe, Maren Regine, Anna, Anette Olava, Thora Marie og Anders. Anders var sagmester på Kiøsterud Dampsag. I midten av 1880-årene kjøpte Borger Lie gården og satt med den en kort tid, men hadde ikke skjøte.


=== Hansegården ===
1887, overførte Anders Nøste skjøte til landhandler Erik Hansen(født. 1831 i Gjellebekk, døde i 1935), som var gift med Petra Kristiansen(født. 1867, på Bergh-Berskog) som sammen hadde barna: Betsy Marie, Astrid og Elisabeth. Hansen forpaktet gården et par år før han kjøpte den. Han var styrmann i 25 år. Her på gården dreiv han bakeri og landhandel.


== Referanser ==


== Kilder ==
byleksikon.drmk.no